Mar 24,2015
త్వరలోనే ఎస్‌6 తయారీ భారత్‌లో
                   న్యూఢిల్లీ : ప్రపంచంలోనే అతిపెద్ద స్మార్ట్‌ఫోన్‌ విక్రయ సంస్థ సామ్‌సంగ్‌ భారత మార్కెట్లోకి గెలాక్సీ6, గెలాక్సీ 6ఎడ్జ్‌ మోడళ్లను విడుదల చేసింది. 5.1 అంగుళాల పరిమాణం కలిగిన ఎస్‌6 ప్రారంభ ధర రూ.49,900గా నిర్ణయించింది. 16 మెగాఫిక్సల్‌ కెమెరా, ముందువైపు 5మెగా ఫిక్సల్‌ కెమెరా, 3జిబి ర్యామ్‌, అక్టాకోర్‌ ప్రాసెసర్‌తో దీన్ని అందిస్తోంది. ఎస్‌6 ఎడ్జ్‌ స్మార్ట్‌ఫోన్‌ ప్రపంచంలోనే తొలి డ్యూయల్‌ వంపు స్క్రీన్‌తో రూపొందించింది. దీని ప్రారంభ ధర రూ.58,990గా నిర్ణయించింది. వంపు స్క్రీన్‌ మొబైళ్లకు మంచి డిమాండ్‌ ఉందని సామ్‌సంగ్‌ ఇండియా మొబైల్‌ అండ్‌ ఐటి బిజినెస్‌ మెడ్‌ ఆసిమ్‌ వార్సి పేర్కొన్నారు. ఈ రెండు మోడళ్లు తమ కంపెనీకే అత్యంత విలువైనవని పేర్కొన్నారు. ఎస్‌6 భారత్‌లో తయారు కానుందని తెలిపారు. అయితే ఎప్పటి నుంచి ఇక్కడ తయారు చేసే కాలపరిమితిని వెల్లడించలేదు. ఎస్‌6 స్మార్ట్‌ఫోన్‌ 2550 ఎంఎహెచ్‌ బ్యాటరీ సామర్థ్యం కలిగి ఉంది. ఎస్‌6ఎడ్జ్‌ను 2600ఎంఎహెచ్‌ బ్యాటరీ సామర్థ్యంతో అందిస్తుంది. ఈ రెండు ఉత్పత్తులు ఆండ్రాయిడ్‌ 5.0 లొల్లిపొప్‌ ఒఎస్‌తో అభివృద్ధి చేశామన్నారు. ఈ మొబైళ్లు 32జిబి, 64జిబి, 124 జిబి అంతర్గత సామర్థ్యంతో లభిస్తాయన్నారు. స్టోరేజీ సామర్థ్యం బట్టి ఎస్‌6 ధరలు రూ.49,990, 55,990, రూ.60,999గా నిర్ణయించామని చెప్పారు. ఎస్‌6ఎడ్జ్‌ ధరలు 32జిబి రూ.58,900, 64జిబి రూ.64,900, 128 జిబి రూ.70,900గా ప్రకటించారు. 4జికి మద్దతు చేసే ఈ మొబైళ్ళ ముందస్తు బుకింగ్‌లను ప్రారంభించామన్నారు. ఏప్రిల్‌ 10 నుంచి అన్ని రిటైల్‌ స్టోర్లలో లభిస్తాయన్నారు.
మీ స్నేహితులకు రికమెండ్ చెయ్యండి